./data/phi0426/phi001/phi0426.phi001.perseus-lat1.xml
Anonymous
Legatos eollaudatos Caesar domum iubet antecedere ac suum adventum praenuntiare  Ipse postero die Utica egressus cum equitatu in regnum ire contendit  Interim in itinere ex regiis copiis duces complures ad Caesarem veniunt orantque ut sibi ignoscat  Quibus supplicibus venia data Zamam pervenit  Rumore interim perlato de eius lenitate clementiaque propemodum omnes regni equites Zamam perveniunt ad Caesarem ab eoque sunt metu periculoque liberati